gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4175, del 24-01-2002 (2002/238)

Rotlle d'apel·lació número 477/2001. Cèdula de notificació.
-----------------------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/238


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 477/2001. Cèdula de notificació. [2002/F238]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut de la resolució del dia de la data, dictada en el rotlle d'apel·lació número 477/2001, que prové de les actuacions de judici de menor quantia número 163/2000, s'ha acordat notificar a l'apel·lada incompareguda en aquesta alçada, la senyora Cristina Hidalgo Salvador, la sentència dictada en el rotlle esmentat, que té l'encapçalament i la decisió següents:
  
Encapçalament
  
València, 12 de desembre de 2001
  
La Secció Novena de l'Audiència Provincial de València, sent-ne ponent la senyora María Antonia Gaitón Redondo, ha vist aquest rotlle d'apel·lació número 477/2000, que prové de les actuacions de judici de menor quantia, promogudes davant del Jutjat de Primera Instància número 16 de València, amb el número 163/2000, entre les parts: d'una, com a demandat apel·lant, el senyor Eloy Vicente Lorente Ballesteros, representat per la procuradora dels tribunals Ana María Garrigós Soriano; d'altra, com a demandant apel·lat, Gmac España, SA de Financiación, representada per la procuradora dels tribunals Margarita Sanchis Mendoza, i d'altra, com a demandats, el senyor Claudio Cuenca Viudes i la senyora Cristina Hidalgo Salvador, en situació processal de rebel·lia, sobre reclamació de quantitat, en virtut del recurs d'apel·lació interposat pel demandat, senyor Eloy Vicente Lorente Ballesteros.
  
Decisió
  
Desestimem el recurs d'apel·lació formulat per la representació del senyor Eloy Vicente Lorente Ballesteros, contra la sentència de data 17 de maig de 2001, dictada pel Jutjat de Primera Instància número 16 de València en les actuacions de judici de menor quantia 163/2000, i confirmem la resolució esmentada, amb expressa imposició de les costes causades en l'alçada a la part apel·lant. Notifiqueu aquesta resolució a les parts personades, i quan pertoque, retorneu les actuacions originals al jutjat de procedència, amb un certificat literal d'aquesta mateixa resolució i l'ofici oportú.
  
Prèvia fixació d'aquest edicte al tauler d'anuncis d'aquesta secció i la publicació en el Diari Oficial de la Generalitat Valenciana, el lliure i expedisc.
Diari Oficial de la Generalitat Valenciana


Sumari del DOGV 4387, del 27-11-2002 (2002/12236)

RESOLUCIÓ d'11 de novembre de 2002, de la Universitat de Alacant, per la qual nomena María Mercedes Ortiz García professora titular d'universitat, DF00326, en l'àrea de coneixement de Dret Administratiu.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/12741


Organisme emissor
:   Universitat d'Alacant

Tipus de document
:   Resolució

RESOLUCIÓ d'11 de novembre de 2002, de la Universitat de Alacant, per la qual nomena María Mercedes Ortiz García professora titular d'universitat, DF00326, en l'àrea de coneixement de Dret Administratiu. [2002/F12298]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la comissió docent jutjadora del concurs convocat per la Resolució d'esta Universitat d'Alacant, de 30 de octubre de 2001 (BOE de 10 de novembre de 2001), es nomena María Mercedes Ortiz García professora titular d'universitat, DF00326, en l'àrea de coneixement de Dret Administratiu, Departament d'Estudis Jurídics de l'Estat.
Diari Oficial de la Generalitat Valenciana


Sumari del DOGV 4241, del 03-05-2002 (2002/4093)

Informació pública de la modificació del projecte de reparcel·lació, pla parcial del sector 15.
-----------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4093


Organisme emissor
:   Ajuntament d'Oliva

Tipus de document
:   Anunci

Informació pública de la modificació del projecte de reparcel·lació, pla parcial del sector 15. [2002/A4093]
  
La Comissió de Govern, en la sessió del dia 9 d'abril de 2002, va acordar aprovar provisionalment la modificació del projecte de reparcel·lació del pla parcial del sector 15, que afecta la finca final regsitral C-3 número 50845, per a la seua adjudicació íntegra a favor de l'Ajuntament d'Oliva, consignant el contravalor econòmic de la participació indivisa del 12,62% a favor d'un titular desconegut, que va ser adjudicada amb caràcter fiduciari a l'Ajuntament en l'aprovació definitiva d'este projecte reparcel·lador i que es qualifica en 8.788,79 euros.
  
Cosa que es fa pública als efectes legalment establits, i es fa saber que, en el cas que no es formulen al·legacions ni reclamacions de titularitat en el termini de 20 dies comptadors des de la publicació d'este anunci en el Diari Oficial de la Generalitat Valenciana, l'aprovació provisional esdevindrà definitiva de manera automàtica i tindrà els efectes oportuns registrals.
Diari Oficial de la Generalitat Valenciana


Sumari del DOGV 4346, del 30-09-2002 (2002/10612)

Ressenya de l'Acord de 5 d'abril de 2002, de la Comissió Territorial d'Urbanisme de Castelló, pel qual s'aprova definitivament l'homologació i pla parcial R-6-A la Renegada d'Orpesa.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10784


Data del document
:   05-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Orpesa
    * pla d'urbanisme

Ressenya de l'Acord de 5 d'abril de 2002, de la Comissió Territorial d'Urbanisme de Castelló, pel qual s'aprova definitivament l'homologació i pla parcial R-6-A la Renegada d'Orpesa. [2002/10343]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló de 5 d'abril de 2001, publicada amb les normes urbanístiques aprovades en el Butlletí Oficial de la Província de Castelló número 84, del dia 13 de juliol de 2002.
  
- Expedient 2002/0622. Aprovació definitiva de l'homologació i pla parcial R-6-A la Renegada d'Orpesa.
Diari Oficial de la Generalitat Valenciana


Sumari del DOGV 4159, del 02-01-2002 (2001/12207)

Concurs número 24/2001. Edició de llibres d'escolaritat i de qualificacions.
----------------------------------------------------------------------------

### Dades del document

Número de DOGV
:   4159

Data del DOGV
:   02-01-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/12724


Data del document
:   20-12-2001

Organisme emissor
:   Conselleria de Cultura i Educació

Tipus de document
:   Concurs

Anàlisi jurídica

 Descriptors 

:   * contracte de serveis

Concurs número 24/2001. Edició de llibres d'escolaritat i de qualificacions. [2001/S12677]
  
1. Entitat adjudicadora
  
Conselleria de Cultura i Educació.
  
Dependència que tramita: Direcció General de Centres Docents.
  
Expedient: 24/2001.
  
2. Objecte del contracte: edició de llibres d'escolaritat i de qualificacions.
  
Termini d'execució: des de la formalització del contracte fins al 31 de desembre de 2003.
  
3. Tramitació: ordinària.
  
Procediment: obert.
  
Forma: concurs.
  
4. Pressupost total de licitació: 70.017,91 euros (26.216.875 PTA).
  
5. Garantia provisional: no s'exigix.
  
6. Obtenció de documentació: Conselleria de Cultura i Educació, Direcció General de Centres Docents (escala 3, 2on. pis, porta C, despatx de contractació), avinguda de Campanar, 32, València, CP 46120.
  
Informació: telèfon 95 419 27 58.
  
7. Requisits específics del contractista: no s'exigix classificació. En cas de presentar-la serà del grup III, subgrup 8.
  
Les empreses que no aporten la classificació hauran d'acreditar la solvència econòmica i tècnica mitjançant un informe d'una institució financera, una relació dels principals treballs de similars característiques i una relació d'elements personals i materials per a l'execució del contracte.
  
8. Presentació d'ofertes: en un termini que conclourà el dia 28 de gener de 2002. Documentació que cal presentar: l'exigida en el plec de clàusules administratives particulars. Lloc de presentació: el Registre de la referida Conselleria de Cultura i Educació. Termini durant el qual el licitador estarà obligat a mantenir la seua oferta: 3 mesos des del final del termini de presentació d'ofertes.
  
9. Obertura de les ofertes: a les dependències de la Direcció General de Centres Docents, de la Conselleria de Cultura i Educació, a les 12.00 hores del dia 20 de febrer de 2002.
  
10. Despeses dels anuncis: seran a càrrec de l'adjudicatari.
Diari Oficial de la Generalitat Valenciana


Sumari del DOGV 4287, del 08-07-2002 (2002/6866)

Notificació al senyor Antonio Micó Calatayud.
---------------------------------------------

### Dades del document

Número de DOGV
:   4287

Data del DOGV
:   08-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6866


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Antonio Micó Calatayud. [2002/S6866]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació d'advertiment de caducitat al senyor Antonio Micó Calatayud, ja que no s'ha pogut practicar en el seu domicili.
  
En relació amb l'expedient de referència, en el qual consta que li va ser notificat el 9 de novembre de 2001 el requeriment perquè esmenara determinades objeccions i/o presentara la documentació i, ja que no hi ha hagut constància d'haver sigut complit, li comunique que, segons el que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa d'un termini màxim de tres mesos per a complir el requeriment, i se li advertix que si no ho fa, es procedirà a dictar resolució per la qual es declararà la caducitat i el consegüent arxiu de l'expedient.
Diari Oficial de la Generalitat Valenciana


Sumari del DOGV 4191, del 15-02-2002 (2002/797)

Notificació al senyor Juan Martínez Ferreira. Expedient número 63/2001.
-----------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/797


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació al senyor Juan Martínez Ferreira. Expedient número 63/2001. [2002/S797]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, mitjançant aquest edicte es notifica als interessats que a continuació s'expressen la provisió d'incoació d'expedient i plec de càrrecs, dictats per l'instructor del respectiu expedient de sanció.
  
Expedient número 63/2001. Interessat-expedientat: senyor Juan Martínez Ferreira, document nacional d'identitat 84979747. Provisió d'incoació d'expedient i plec de càrrecs de data 26 d'octubre de 2001, per l'organització i pràctica del joc del triler en els llocs i en les dates que a continuació s'exposen i tenir aquest joc el caràcter de prohibit ja que no es troba inclòs en el catàleg de Jocs i Apostes autoritzat per la Comunitat Valenciana
  
Data: 02.02.2001
  
Lloc: c/Maestro Casanovas, cruïlla c/Almudena a Torrevieja.
  
L'últim domicili conegut és el de c/Alféreces Provisionales, 11, 3 B, 03063 Elda (Alacant).
  
Cosa que es comunica als interessats als efectes oportuns i previstos en l'article 135 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, a fi que en el termini de deu dies hàbils puguen al·legar en la seua defensa el que estimen oportú, d'acord amb l'article 30 de la Llei 4/1988, de 3 de juny, de la Generalitat Valenciana, del Joc en la Comunitat Valenciana.
  
Aquests fets poden ser constitutius d'infraccions tipificades en els articles 23 a 25 de l'esmentada Llei 4/1988, de 3 de juny, i els podran correspondre les sancions establides en els articles 27 i 28 del text legal esmentat, i correspon imposar la sanció al conseller d'Economia i Hisenda, d'acord amb el que estableix l'esmentat article 27.
  
I perquè servisca de notificació als interessats consignats anteriorment, s'expedeix aquest edicte.
Diari Oficial de la Generalitat Valenciana


Sumari del DOGV 4311, del 09-08-2002 (2002/8004)

Informació pública de la convocatòria per a la provisió de diverses places.
---------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8004


Data del document
:   15-07-2002

Organisme emissor
:   Ajuntament de Montroi

Tipus de document
:   Convocatòria

Descriptors 

:   * Montroi
    * administració local
    * concurs administratiu
    * professió administrativa
    * personal de serveis
    * policia
    * peó

Informació pública de la convocatòria per a la provisió de diverses places. [2002/F8004]
  
Per mitjà de la Resolució de l'Alcaldia número 092/2002, de data 9 de maig de 2002, s'ha disposat l'aprovació de les bases que han de regir la convocatòria per a la provisió en propietat, pel sistema de concurs oposició, de les següents places vacants de la plantilla d'este ajuntament.
  
- Una plaça d'agutzil, amb funcions de policia local. Termini: vint (20) dies hàbils.
  
- Dues places d'agent de policia local, de consolidació d'ocupació temporal del personal inclòs en l'àmbit d'aplicació de la Llei 6/1999. Termini: vint (20) dies naturals.
  
- Una plaça d'auxiliar d'administració general. Termini: vint (20) dies naturals.
  
- Una plaça laboral de peó especialista de conservació, reparació i manteniment d'instal·lacions i treballs múltiples. Termini: vint (20) dies naturals.
  
Les bases esmentades van ser publicades en el Butlletí Oficial de la Província de València número 131, de data 4 de juny de 2002.
  
Els terminis de presentació d'instàncies per a participar en qualsevol dels processos selectius serà el termini indicat en cada una de les places, comptats a partir del següent de la publicació del present anunci de convocatòria en el Boletín Oficial del Estado.
  
Els successius anuncis relatius a la convocatòria es publicaran al tauler d'edictes de l'ajuntament i, si fa al cas, en el Butlletí Oficial de la Província de València.
Diari Oficial de la Generalitat Valenciana


Sumari del DOGV 4257, del 27-05-2002 (2002/5439)

Informació pública del projecte d'urbanització del sector PP.23, denominat Gasparot, del municipi de la Vila Joiosa.
--------------------------------------------------------------------------------------------------------------------

### Dades del document

Número de DOGV
:   4257

Data del DOGV
:   27-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5439


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'urbanització del sector PP'23, denominat Gasparot, del municipi de la Vila Joiosa. [2002/S5439]
  
Per mitjà de la present es fa públic que el alcalde José Miguel Llorca Senabre, en data de 6 de maig de 2002, per mitjà del Decret número 1.049, ha dictat la següent resolució que en la part dispositiva en els aspectes que s'interessen expressa:
  
«......Resolc:
  
1. Sotmetre a informació pública:
  
- Projecte d'urbanització del sector PP-23, Gasparot de la Vila Joiosa (Alacant).
  
Presentada per la senyora Ana María Llinares Calvo en representació de la mercantil Inmovila 1998, SL, en condició d'agent urbanitzador del sector PP-23. L'esmentada documentació es va presentar per mitjà de registre d'entrada número 3.751/2002, de 18 d'abril.
  
2. Remeteu avís previ a la publicació de l'anunci d'informació pública, amb el mateix contingut de l'edicte d'informació pública, als qui consten com a titulars cadastrals de drets afectats per l'actuació proposada.
  
3. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana. Es podran presentar al·legacions durant este període. Tota la documentació tècnica objecte d'informació pública està a les oficines d'Urbanisme, al carrer Hernán Cortés núm. 2, en horari de 09.00 fins a les 13.00 hores, de dilluns a divendres, ambdós inclosos........».
  
Contra la present resolució, no cap cap recurs administratiu ni jurisdiccional, al constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
Diari Oficial de la Generalitat Valenciana


Sumari del DOGV 4229, del 16-04-2002 (2002/3664)

CORRECCIÓ d'errades de la Resolució de 10 de desembre de 2001, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'habilitació per als professionals del primer cicle de l'Educació Infantil.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/3664


Data del document
:   16-04-2002

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * educació preescolar
    * personal docent
    * reciclatge professional

CORRECCIÓ d'errades de la Resolució de 10 de desembre de 2001, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'habilitació per als professionals del primer cicle de l'Educació Infantil. [2002/3664]
  
En el Diari Oficial de la Generalitat Valenciana número 4.154 de 12 de desembre de 2001, es va publicar la Resolució de 10 de desembre, de la Direcció General d'Ordenació i Innovació Educativa i Política Lingüística per la qual es va fer pública la relació de cursos d'habilitació per als professionals del primer cicle de l'Educació Infantil.
  
En l'annex II, Associació d'Escoles Infantils de València: ADEIV, curs I, s'ha avertit una errada que s'indica a continuació i es procedix a la seua rectificació.
Diari Oficial de la Generalitat Valenciana


Sumari del DOGV 4258, del 28-05-2002 (2002/5158)

RESOLUCIÓ de 22 de febrer de 2002, de la Universitat Politècnica de València, per la qual es nomena el senyor Santiago La Parra López, professor titular d'universitat de l'àrea de coneixement Història de l'Art, adscrita al Departament de Comunicació Audiovisual, Documentació i Història de l'Art.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5158


Organisme emissor
:   Universitat Politècnica de València

Tipus de document
:   Resolució

RESOLUCIÓ de 22 de febrer de 2002, de la Universitat Politècnica de València, per la qual es nomena el senyor Santiago La Parra López, professor titular d'universitat de l'àrea de coneixement Història de l'Art, adscrita al Departament de Comunicació Audiovisual, Documentació i Història de l'Art. [2002/S5158]
  
De conformitat amb la proposta elevada per la Comissió nomenada per a jutjar el concurs convocat per Resolució de 15 de maig de 2001 d'esta Universitat, plaça número 96/2001, codi 2863, Boletín Oficial del Estado de 6 de juny de 2001, i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar el senyor Santiago La Parra López, amb número de document nacional d'identitat 30415196, professor titular d'universitat de la Universitat Politècnica de València, de l'àrea de coneixement Història de l'Art, adscrita al Departament de Comunicació Audiovisual, Documentació i Història de l'Art.
  
València, 22 de febrer de 2002.- El rector: Justo Nieto Nieto.